Priekšlikums PADOMES LĒMUMS par nostāju, kas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem Noteikumos Nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 un 129, un Konsolidētajā rezolūcijā par transportlīdzekļu konstrukciju (R.E.3), kā arī attiecībā uz Vispārējo tehnisko noteikumu par sānu triecienu sadursmē ar stabu projekta pieņemšanu /* COM/2013/0694 final - 2013/0334 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Starptautiskā līmenī saskaņotus standartus izstrādā Apvienoto Nāciju Organizācijas Eiropas Ekonomikas komisija (ANO EEK), un to mērķis ir likvidēt tehniskos šķēršļus tirdzniecībā ar mehāniskajiem transportlīdzekļiem starp Pārskatītā 1958. gada nolīguma pusēm, lai nodrošinātu šo transportlīdzekļu augstu drošuma līmeni un vides aizsardzību. Ar Padomes 1997. gada 27. novembra Lēmumu 97/836/EK Savienība ir pievienojusies Apvienoto Nāciju Organizācijas Eiropas Ekonomikas komisijas (ANO EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām[1] ("Pārskatītais 1958. gada nolīgums"), un ar Padomes 2000. gada 31. janvāra Lēmumu 2000/125/EK par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos[2] ("Paralēlais nolīgums"), Savienība pievienojās Paralēlajam nolīgumam. Transportlīdzekļu noteikumu saskaņošanas pasaules foruma ANO EEK WP29 sanāksmes notiek trīs reizes gadā: katra kalendārā gada martā, jūnijā un novembrī. Lai sekmētu tehnikas attīstību, katrā sesijā spēkā esošajiem ANO EEK noteikumiem vai vispārējiem tehniskajiem noteikumiem pieņem jaunus grozījumus. Pirms katras WP29 sanāksmes šos grozījumus jau iepriekš apstiprina kāda no sešām WP29 darba grupām. Līdz ar to, ja ir sasniegts nepieciešamais kvorums un starp līgumslēdzējām pusēm ir kvalificēts balsu vairākums, WP29 sanāksmē notiek galīgais balsojums par grozījumu, papildinājumu un labojumu pieņemšanu. ES ir līgumslēdzēja puse diviem WP29 nolīgumiem (1958. gada un 1998. gada nolīgumiem), un tā balso dalībvalstu vārdā. Katru reizi tiek sagatavots Padomes lēmums, t. s. "megalēmums", kurā ietverts visu grozījumu, papildinājumu un labojumu saraksts un ar kuru Komisiju pilnvaro WP29 sanāksmēs balsot dalībvalstu vārdā. Šis Padomes lēmums nosaka, kāda nostāja Savienībai jāieņem balsojumā par grozījumiem, papildinājumiem un labojumiem, kas iesniegti balsošanai 2013. gada novembra WP29 sanāksmē, kura notiks 2013. gada 11.–15. novembrī. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMI Ir notikusi apspriešanās ar Mehānisko transportlīdzekļu tehnisko komiteju, un ir ņemti vērā dalībvalstu ekspertu komentāri. 3. PRIEKŠLIKUMA JURIDISKIE ASPEKTI · Ierosināto pasākumu kopsavilkums Ar priekšlikumu nosaka Savienības nostāju balsojumā par grozījumiem ANO EEK Noteikumos Nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 un 129, priekšlikumu par grozījumiem Konsolidētajā rezolūcijā par transportlīdzekļu konstrukciju (R.E.3) un Vispārējo tehnisko noteikumu par sānu triecienu sadursmē ar stabu priekšlikuma pieņemšanu. · Juridiskais pamats Līguma par Eiropas Savienības darbību 114. pants saistībā ar 218. panta 9. punktu. · Subsidiaritātes princips Balsojumā atbalstīt tādus starptautiskos instrumentus kā ANO EEK noteikumu un vispārējo tehnisko noteikumu projekti un to iekļaušanu Savienības mehānisko transportlīdzekļu tipa apstiprināšanas sistēmā, ir pilnvarota tikai Savienība. Tas ne tikai nepieļauj iekšējā tirgus sadrumstalotību, bet nodrošina arī vienādus veselības un drošuma standartus visā Savienībā. Tas sniedz arī apjomradītus ieguvumus: ražojumus var izgatavot visam Savienības tirgum un pat starptautiskajam tirgum, nepielāgojot tos katras atsevišķas dalībvalsts nacionālās tipa apstiprināšanas prasībām. Tāpēc priekšlikums atbilst subsidiaritātes principam. · Proporcionalitātes princips Priekšlikums atbilst proporcionalitātes principam, jo tas paredz vienīgi tos pasākumus, kuri ir vajadzīgi, lai sasniegtu mērķus, kas saistīti ar iekšējā tirgus pareizu darbību, vienlaikus nodrošinot augstu sabiedrības drošības un aizsardzības līmeni. · Juridisko instrumentu izvēle Nosakot nostāju, kas Savienības vārdā jāapstiprina kādā ar starptautisku nolīgumu izveidotā struktūrā, saskaņā ar LESD 218. panta 9. punktu Padomei ir jāpieņem lēmums. 2013/0334 (NLE) Priekšlikums PADOMES LĒMUMS par nostāju, kas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem Noteikumos Nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 un 129, un Konsolidētajā rezolūcijā par transportlīdzekļu konstrukciju (R.E.3), kā arī attiecībā uz Vispārējo tehnisko noteikumu par sānu triecienu sadursmē ar stabu projekta pieņemšanu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Ar Padomes Lēmumu 97/836/EK[3] Savienība ir pievienojusies Apvienoto Nāciju Organizācijas Eiropas Ekonomikas komisijas (ANO/EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām ("Pārskatītais 1958. gada nolīgums"). (2) Ar Padomes Lēmumu 2000/125/EK[4] Savienība pievienojās Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos ("Paralēlais nolīgums"). (3) Ar Eiropas Parlamenta un Padomes Direktīvu 2007/46/EK[5] dalībvalstu apstiprināšanas sistēmas aizstāja ar Savienības apstiprināšanas procedūru, izveidojot saskaņotu sistēmu, kas ietver administratīvus noteikumus un vispārējas tehniskas prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO EEK noteikumus iekļāva EK transportlīdzekļu tipa apstiprināšanas sistēmā vai nu kā tipa apstiprinājuma prasības, vai kā Savienības tiesību aktu alternatīvas. Kopš tika pieņemta Direktīva 2007/46/EK, Savienības tiesību aktus EK transportlīdzekļu tipa apstiprināšanas sistēmā aizvien biežāk aizstāj ANO EEK noteikumi. (4) Prasības attiecībā uz konkrētiem elementiem vai funkcijām, uz kurām attiecas ANO EEK Noteikumi Nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 un 129, un Konsolidētā rezolūcija par transportlīdzekļu konstrukciju (R.E.3), būtu jāpielāgo atbilstīgi gūtajai pieredzei un tehnikas attīstībai. (5) Lai saskaņotu attiecīgos drošuma noteikumus transportlīdzekļu tipa apstiprināšanas vajadzībām, būtu jāpieņem Vispārējo tehnisko noteikumu par sānu triecienu sadursmē ar stabu projekts. (6) Ir lietderīgi noteikt nostāju, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā attiecībā minēto ANO EEK tiesību aktu pieņemšanu, IR PIEŅĒMUSI ŠO LĒMUMU. Vienīgais pants Nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā 2013. gada 11.–15. novembrī, ir atbalstīt ANO EEK tiesību aktus, kuri uzskaitīti šā lēmuma pielikumā. Briselē, Padomes vārdā — PIELIKUMS Priekšlikums par Noteikumu Nr. 3 (Atstarojošās ierīces) 02. grozījumu sērijas 15. papildinājumu || ECE/TRANS/WP.29/2013/68 Priekšlikums par Noteikumu Nr. 4 (Pakaļējās numura zīmes apgaismošana) 17. papildinājumu || ECE/TRANS/WP.29/2013/69 Priekšlikums par Noteikumu Nr. 5 (Hermetizēti galvenie lukturi) 03. grozījumu sēriju || ECE/TRANS/WP.29/2013/70 Priekšlikums par Noteikumu Nr. 6 (Virzienrādītāji) 01. grozījumu sērijas 25. papildinājumu || ECE/TRANS/WP.29/2013/71 Priekšlikums par Noteikumu Nr. 7 (Gabarītgaismas lukturi, bremžu signāllukturi un kontūrgaismas lukturi) 02. grozījumu sērijas 23. papildinājumu || ECE/TRANS/WP.29/2013/72 Priekšlikums par Noteikumu Nr. 10 (Elektromagnētiskā saderība) 05. grozījumu sēriju || ECE/TRANS/WP.29/2013/73 Priekšlikums par Noteikumu Nr. 12 (Stūres mehānisms) 04. grozījumu sērijas 3. papildinājumu || ECE/TRANS/WP.29/2013/102 Priekšlikums par Noteikumu Nr. 14 (Drošības jostu stiprinājumi) 07. grozījumu sērijas 5. papildinājumu || ECE/TRANS/WP.29/2013/103 Priekšlikums par Noteikumu Nr. 16 (Drošības jostas) 06. grozījumu sērijas 5. papildinājumu || ECE/TRANS/WP.29/2013/104 Priekšlikums par Noteikumu Nr. 17 (Sēdekļu izturība) 08. grozījumu sērijas 2. papildinājumu || ECE/TRANS/WP.29/2013/105 Priekšlikums par Noteikumu Nr. 19 (Priekšējie miglas lukturi) 03. grozījumu sērijas 4. papildinājumu || ECE/TRANS/WP.29/2013/74 Priekšlikums par Noteikumu Nr. 19 (Priekšējie miglas lukturi) 04. grozījumu sērijas 6. papildinājumu || ECE/TRANS/WP.29/2013/75 ECE/TRANS/WP.29/2013/75/Add.1 Priekšlikums par Noteikumu Nr. 23 (Atpakaļgaitas lukturi) 20. papildinājumu || ECE/TRANS/WP.29/2013/76 Priekšlikums par Noteikumu Nr. 31 (Galvenie lukturi (hermetizēti halogēntipa lukturi (HSB))) 03. grozījumu sēriju || ECE/TRANS/WP.29/2013/77 Priekšlikums par Noteikumu Nr. 37 (Kvēlspuldzes) 03. grozījumu sērijas 42. papildinājumu || ECE/TRANS/WP.29/2013/78 Priekšlikums par Noteikumu Nr. 38 (Pakaļējie miglas lukturi) 17. papildinājumu || ECE/TRANS/WP.29/2013/79 Priekšlikums par 2. labojumu Noteikumu Nr. 43 (Bezšķembu stiklojums) 3. pārskatītajā redakcijā || ECE/TRANS/WP.29/2013/116 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 04. grozījumu sērijas 12. papildinājumu || ECE/TRANS/WP.29/2013/80 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 05. grozījumu sērijas 5. papildinājumu || ECE/TRANS/WP.29/2013/81 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 06. grozījumu sērijas 3. papildinājumu || ECE/TRANS/WP.29/2013/82 Priekšlikums par Noteikumu Nr. 49 (Kompresijaizdedzes un dzirksteļaizdedzes (sašķidrinātas naftas gāzes un saspiestas dabasgāzes) motori) 05. grozījumu sērijas 6. papildinājumu || ECE/TRANS/WP.29/2013/111 Priekšlikums par Noteikumu Nr. 49 (Kompresijaizdedzes un dzirksteļaizdedzes (sašķidrinātas naftas gāzes un saspiestas dabasgāzes) motori) 06. grozījumu sērijas 2. papildinājumu || ECE/TRANS/WP.29/2013/112 ECE/TRANS/WP.29/2013/112/Corr.1 Priekšlikums par Noteikumu Nr. 50 (Mopēdu un motociklu gabarītgaismas lukturi, bremžu lukturi, virzienrādītāji) 17. papildinājumu || ECE/TRANS/WP.29/2013/83 Priekšlikums par 1. labojumu Noteikumu Nr. 54 (Komerciālo transportlīdzekļiem un to piekabju riepas) 3. pārskatītajā redakcijā || ECE/TRANS/WP.29/2013/130 Priekšlikums par Noteikumu Nr. 67 (Sašķidrinātas naftas gāzes transportlīdzekļi) 01. grozījumu sērijas 13. papildinājumu || ECE/TRANS/WP.29/2013/97 Priekšlikums par Noteikumu Nr. 69 (Lēngaitas transportlīdzekļu aizmugurējās pazīšanas zīmes) 01. grozījumu sērijas 6. papildinājumu || ECE/TRANS/WP.29/2013/85 Priekšlikums par Noteikumu Nr. 70 (Smagu un garu transportlīdzekļu aizmugurējās pazīšanas zīmes) 01. grozījumu sērijas 9. papildinājumu || ECE/TRANS/WP.29/2013/86 Priekšlikums par Noteikumu Nr. 77 (Stāvgaismas lukturi) 17. papildinājumu || ECE/TRANS/WP.29/2013/87 Priekšlikums par Noteikumu Nr. 83 (M1 un N1 kategorijas transportlīdzekļu emisija) 06. grozījumu sērijas 3. labojumu || ECE/TRANS/WP.29/2013/131 Priekšlikums par Noteikumu Nr. 87 (Dienas gaitas lukturi) 18. papildinājumu || ECE/TRANS/WP.29/2013/88 Priekšlikums par Noteikumu Nr. 91 (Sānu gabarītgaismas lukturi) 16. papildinājumu || ECE/TRANS/WP.29/2013/89 Priekšlikums par Noteikumu Nr. 94 (Frontālā sadursme) 01. grozījumu sērijas 5. papildinājumu || ECE/TRANS/WP.29/2013/106 Priekšlikums par Noteikumu Nr. 94 (Frontālā sadursme) 02. grozījumu sērijas 5. papildinājumu || ECE/TRANS/WP.29/2013/107 Priekšlikums par Noteikumu Nr. 95 (Sānu sadursme) 03. grozījumu sērijas 4. papildinājumu || ECE/TRANS/WP.29/2013/108 Priekšlikums par Noteikumu Nr. 98 (Galvenie lukturi ar gāzizlādes gaismas avotiem) 01. grozījumu sērijas 5. papildinājumu || ECE/TRANS/WP.29/2013/90 Priekšlikums par Noteikumu Nr. 99 (Gāzizlādes gaismas avoti) 9. papildinājumu || ECE/TRANS/WP.29/2013/91 Priekšlikums par Noteikumu Nr. 100 (Elektriskas spēka piedziņas transportlīdzekļi) 01. grozījumu sērijas 3. papildinājumu || ECE/TRANS/WP.29/2013/109 Priekšlikums par Noteikumu Nr. 100 (Elektriskas spēka piedziņas transportlīdzekļi) 02. grozījumu sērijas 1. papildinājumu || ECE/TRANS/WP.29/2013/135 Priekšlikums par Noteikumu Nr. 101 (CO2 emisijas/degvielas patēriņš) 01. grozījumu sērijas 3. papildinājumu || ECE/TRANS/WP.29/2013/113 Priekšlikums par Noteikumu Nr. 103 (Piesārņojuma kontroles rezerves iekārtas) 4. papildinājumu || ECE/TRANS/WP.29/2013/114 Priekšlikums par Noteikumu Nr. 107 (M2 un M3 kategorijas transportlīdzekļi) 04. grozījumu sērijas 3. papildinājumu || ECE/TRANS/WP.29/2013/98 Priekšlikums par Noteikumu Nr. 107 (M2 un M3 kategorijas transportlīdzekļi) 05. grozījumu sērijas 1. papildinājumu || ECE/TRANS/WP.29/2013/99 Priekšlikums par Noteikumu Nr. 107 (M2 un M3 kategorijas transportlīdzekļi) 06. grozījumu sēriju || ECE/TRANS/WP.29/2013/100 Priekšlikums par 2. labojumu Noteikumu Nr. 107 (M2 un M3 kategorijas transportlīdzekļi) 3. pārskatītajā redakcijā || ECE/TRANS/WP.29/2013/117 Priekšlikums par Noteikumu Nr. 110 (Saspiestas dabasgāzes transportlīdzekļi) 01. grozījumu sērijas 1. papildinājumu || ECE/TRANS/WP.29/2013/101 Priekšlikums par Noteikumu Nr. 112 (Galvenie lukturi ar asimetrisku tuvo gaismu) 01. grozījumu sērijas 5. papildinājumu || ECE/TRANS/WP.29/2013/92 Priekšlikums par Noteikumu Nr. 113 (Galvenie lukturi ar simetrisku tuvo gaismu) 01. grozījumu sērijas 3. papildinājumu || ECE/TRANS/WP.29/2013/93 Priekšlikums par Noteikumu Nr. 115 (Sašķidrinātas naftas gāzes un saspiestas dabasgāzes modifikācijas sistēmas) 6. papildinājumu || ECE/TRANS/WP.29/2013/115 Priekšlikums par Noteikumu Nr. 117 (Riepas, rites pretestība, rites troksnis un saķere ar slapju virsmu) 02. grozījumu sērijas 4. papildinājumu || ECE/TRANS/WP.29/2013/59 Priekšlikums par Noteikumu Nr. 119 (Pagriešanās gaismu lukturi) 01. grozījumu sērijas 4. papildinājumu || ECE/TRANS/WP.29/2013/94 Priekšlikums par Noteikumu Nr. 121 (Kontrolierīču, signalizatoru un indikatoru apzīmējumi) 7. papildinājuma 1. labojumu || ECE/TRANS/WP.29/2013/118 Priekšlikums par Noteikumu Nr. 121 (Kontrolierīču, signalizatoru un indikatoru apzīmējumi) 01. grozījumu sēriju || ECE/TRANS/WP.29/2012/30 Priekšlikums par Noteikumu Nr. 123 (Adaptīvās priekšējā apgaismojuma sistēmas (AFS)) 01. grozījumu sērijas 5. papildinājumu || ECE/TRANS/WP.29/2013/95 Priekšlikums par Noteikumu Nr. 128 (Gaismas diodes (LED) gaismas avoti) 2. papildinājumu || ECE/TRANS/WP.29/2013/96 Priekšlikums par Noteikumu Nr. 129 (Uzlabotās bērnu ierobežotājsistēmas (ECRS)) 2. papildinājumu || ECE/TRANS/WP.29/2013/110 Priekšlikums par grozījumiem Konsolidētajā rezolūcijā par transportlīdzekļu konstrukciju (R.E.3) || ECE/TRANS/WP.29/2013/126 Projekts — Vispārējie tehniskie noteikumi par sānu triecienu sadursmē ar stabu || ECE/TRANS/WP.29/2013/120 ECE/TRANS/WP.29/2013/121 ECE/TRANS/WP.29/2012/59 ECE/TRANS/WP.29/2011/87 ECE/TRANS/WP.29/AC.3/28 [1] OV L 346, 17.12.1997., 78. lpp. [2] OV L 35, 10.2.2000., 12. lpp. [3] Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām ("Pārskatītais 1958. gada Nolīgums") (OV L 346, 17.12.1997., 78. lpp.). [4] Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos ("Paralēlais nolīgums") (OV L 35, 10.2.2000., 12. lpp.). [5] Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai ("pamatdirektīva") (OV L 263, 9.10.2007., 1. lpp.).